2017. június 6-án az angol Arsenal bejelentette, hogy sikeres tárgyalásokat követően ingyen szerződtették. Augusztus 6-án góllal mutatkozott be új csapatában a Chelsea elleni szuperkupa mérkőzésen, amit 1–1-es rendes játékidőt követően tizenegyesekkel nyert meg az Arsenal. Augusztus 11-én a bajnokságban gólpasszal debütált a Leicester City ellen. Az augusztusban nyújtott teljesítményével megválasztották a klubban a hónap játékosának.. Szeptember 14-én első Európa-liga találkozóján megszerezte első gólját a sorozatban új klubjában az 1. FC Köln csapata ellen. Október 28-án a bajnokságban is megszerezte első találatát a Swansea City ellen. Ebben a hónapban ismét megkapta a hónap játékosa címet.